b'\n_START_ARTICLE_\nPlaza de Cibeles\n_START_PARAGRAPH_\nPlaza de Cibeles je trg neoklasicisti\xc4\x8dnega kompleksa marmornih kipov s fontanami, ki je postal ikona mesta Madrid. Stoji na kri\xc5\xbei\xc5\xa1\xc4\x8du Calle de Alcal\xc3\xa1 (ki poteka od vzhoda proti zahodu), Paseo de Recoletos (na severu) in Paseo del Prado (na jugu). Plaza de Cibeles je bil prvotno imenovan Plaza de Madrid, ki pa ga je leta 1900 Mestni svet poimenoval Plaza de Castelar, ki ga je na koncu nadomestilo njegovo sedanje ime._NEWLINE_Trenutno je omejen s \xc5\xa1tirimi uglednimi stavbami: Banka \xc5\xa0panije, Palacio de Buenavista, Palacio de Linares in pala\xc4\x8da Cibeles. Ti objekti se nahajajo v \xc5\xa1tirih razli\xc4\x8dnih soseskah in treh razli\xc4\x8dnih sosednjih okro\xc5\xbejih: Centro, Retiro in Salamanca._NEWLINE_Z leti je trg z vodnjakom postal eden od simbolov mesta Madrid.\n_START_SECTION_\nZgodovina\n_START_PARAGRAPH_\nKraj kjer se Plaza de Cibeles nahaja danes, je bil v\xc4\x8dasih del gozdnate vzdol\xc5\xbene osi, ki je v \xc4\x8dasu renesanse lo\xc4\x8devala urbani del Madrida od razli\xc4\x8dnih samostanskih in pala\xc4\x8dnih kompleksov. Sestavljen je bil iz treh glavnih delov, znanih kot Prado de los Recoletos Agustinos (zdaj Paseo de Recoletos), Prado de los Jeronimos (kar ustreza zdaj Paseo del Prado) in Prado de Atocha._NEWLINE_Prva pomembna reforma te osi je bila izvedena pod Filipom II. leta 1570. V osemnajstem stoletju, v \xc4\x8dasu vladavine Karla III. pa se je za\xc4\x8dela nova obnova.\n_START_SECTION_\nVodnjak Kibele\n_START_PARAGRAPH_\nVodnjak Kibele le\xc5\xbei v delu Madrida obi\xc4\x8dajno imenovanem Paseo de Recoletos. Ta vodnjak je poimenovan po Kibeli, frigijski boginji, ki je imela pomemben kult v Rimu in je videti kot eden najpomembnej\xc5\xa1ih simbolov Madrida. Vodnjak upodablja boginjo, ki sedi na vozu, v katerega sta vpre\xc5\xbeena dva leva. Vodnjak je bil zgrajen v \xc4\x8dasu vladanja Karla III. in ga je zasnoval Ventura Rodr\xc3\xadguez med letoma 1777 in 1782. Boginja in voz sta delo Francisca Guti\xc3\xa9rreza in levov Roberta Michela. Vodnjak je prvotno stal zraven pala\xc4\x8de Buenavista, na sedanjo lokacijo na sredi trga so ga preselili v poznem 19. stoletju. Do 19. stoletja sta tako Neptunov vodnjak in vodnjak Kibele gledala neposredno drug na drugega, dokler mestni svet ni odlo\xc4\x8dil, da jih obrnejo z obrazom proti sredi\xc5\xa1\xc4\x8du mesta._NEWLINE_Na eni strani vodnjaka Kibele se za\xc4\x8dne Paseo de Recoletos in te\xc4\x8de proti severu, kjer se pove\xc5\xbee s Paseo de la Castellana. Na drugi strani se za\xc4\x8dne Paseo del Prado in se odpravi na jug proti Neptunovemu vodnjaku na Plaza de C\xc3\xa1novas del Castillo in do postaje Atocha. Calle de Alcal\xc3\xa1 je ulica, ki seka vodnjak od vzhoda proti zahodu._NEWLINE_Vodnjak Kibele je posvojil nogometni klub Real Madrid, katerega navija\xc4\x8di uporabljajo obmo\xc4\x8dje za praznovanje svojih zmag na tekmovanjih, kot so La Liga, Liga prvakov in Copa del Rey. Zastava Real Madrida je obi\xc4\x8dajno zavita okoli kipa Kibele.\n_START_SECTION_\nPala\xc4\x8da Cibeles\n_START_PARAGRAPH_\nNajpomembnej\xc5\xa1a stavba na trgu Plaza de Cibeles je pala\xc4\x8da Cibeles (prvotno imenovana Palacio de Comunicaciones). Podobna katedrali je bila zgrajena leta 1909, arhitekt Antonio Palacios, kot sede\xc5\xbe po\xc5\xa1te. Ta impresivna zgradba je bila sede\xc5\xbe muzeja Po\xc5\xa1te in telekomunikacij do leta 2007, ko je stavba postala mestna hi\xc5\xa1a Madrida (Ayuntamiento de Madrid).\n_START_SECTION_\nBanco de Espa\xc3\xb1a\n_START_PARAGRAPH_\nPo Paseo de Prado od mestne hi\xc5\xa1e stoji Banka \xc5\xa0panije. Nahaja se nasproti general\xc5\xa1taba \xc5\xa1panske vojske. Najstarej\xc5\xa1i del ogromne stavbe, ki meji na Plaza de Cibeles, je bila zgrajena med 1882 in 1891. V celotnem dvajsetem stoletju, so bili zgrajeni trije podalj\xc5\xa1ki. Prvi izmed njih je med letoma 1930 in 1934 in drugi med letoma 1969 in 1975. Najnovej\xc5\xa1a raz\xc5\xa1iritev je bila dodana v letu 2006 in jo je zasnova Rafael Moneo. Vsak arhitekt je upo\xc5\xa1teval izvirno postavitev objekta od njegove ustanovitve. Notranjost, 30 m pod nivojem je podro\xc4\x8dje, kjer centralna banka hrani svoje zlato. Preden je bila name\xc5\xa1\xc4\x8dena sodobna varnost, je bil prostor poplavljen v primeru nevarnosti, ki prihaja od vodnjaka Kibele.\n_START_SECTION_\nPala\xc4\x8da Linares\n_START_PARAGRAPH_\nNasproti Banke \xc5\xa0panije stoji Palacio de Linares. Baro\xc4\x8dna pala\xc4\x8da je bila zgrajena leta 1873, za bogatega bankirja Jos\xc3\xa9 de Murga. Stoletje pozneje je bila zaradi slabega stanja, v letu 1992 v celoti obnovljena. Trenutno je to hi\xc5\xa1a Casa de America, kulturni center, v katerem je predstavljena predvsem na latinskoameri\xc5\xa1ka umetnost. V stavbi pravijo, da stra\xc5\xa1ijo duhovi prvega lastnika, ki je pustil svoje premo\xc5\xbeenje v Novem svetu.\n_START_SECTION_\nPala\xc4\x8da Buenavista\n_START_PARAGRAPH_\nVojvodinja Alba je zgradila pala\xc4\x8do leta 1777 po modelu Pedra de Arnala. Obdana je z vrtom v francoskem slogu Ventura Rodr\xc3\xadgueza. Je sede\xc5\xbe \xc5\xa1panske vojske. Krona je postala lastnik po smrti vojvodinje Albe, postala vojno ministrstvo od leta 1847 do leta 1939, ko je bila oddana \xc5\xa1panski vojski za njen sede\xc5\xbe.'